Dagiti Mangipatpateg iti Wayawaya, Nagtataripnong iti Armada
Manipud Hunio 6 agingga iti 16, 2013, minilion a bisita manipud iti intero a lubong ti nagaaripuno iti puerto ti Rouen, iti amianan a France, para iti Armada—maysa kadagiti kadakkelan ken kapintasan a panagtataripnong dagiti barangay, pribado a yate, barko, ken pakigubat a bapor iti lubong.
Kalpasan a naglayagda iti 120 a kilometro agingga iti agsikkosikko a karayan ti Seine idiay nagpintas a Normandy, dagiti kapipintasan ken kadadakkelan a barko iti lubong ket simmanglad iti igid ti pito a kilometro a takdangna para iti daytoy a naragsak nga okasion. Iti nasurok a 10 nga aldaw, dagiti bisita ket naaddaan iti naisangsangayan nga oportunidad a libre nga aglugan ken mangbisita iti dadduma kadagiti 45 a nalatak ken nagdadakkel a barko nga adda iti dayta a piesta.
Apay a nagadu nga ubbing, agtutubo, ken nataengan ti immay dimmar-ay iti Armada? Sigun iti nangorganisar ken nangyurnos iti pasken, ti Armada ti mangted kadakuada iti oportunidad a “makaasideg kadagita a ‘Higante iti Baybay’ a mangtignay kadatayo nga agarapaap.” Kinapudnona, para iti kaaduan a tattao, no makakitada kadagiti nagdadakkel nga aglaylayag a barko, ti mapanunotda ket maipapan iti wayawaya ken panagdaliasat kadagiti adayo a lugar.
Rinibu a turista ti naaddaan met iti oportunidad a mangammo maipapan iti sabali a kita ti wayawaya nga ituktukon ti kinapudno nga isursuro ti Biblia. (Juan 8:
Inapresiar dagiti lumugar dayta nga inaramid dagiti Saksi. Kinuna ti maysa a lalaki nga idi damo ket nasdaaw a nakakita kadagiti Saksi nga agtaktakder iti asideg iti mayakar-akar a pagidispleyan: “Maragsakanak a makakita kadakayo. Uray no sabali dagiti prinsipiok iti biag, raraemek dagidiay maitakderanda dagiti patpatienda.” Kinuna ti dua a lallakay a nakisarita kadagiti agtutubo a Saksi a makiramraman iti daytoy a pangpubliko nga aktibidad: “Maipagpannakkelyo ti kinasiasinoyo!”
ilo_Latn ilo_Latn ilo_Latn ilo_Latn ilo_Latn ilo_Latn